Document ID: 31999R0777

ΚΑΝΟΝΙΣΜΟΣ (ΕΚ) αριθ. 777/1999 ΤΗΣ ΕΠΙΤΡΟΠΗΣ
της 15ης Απριλίου 1999
για τροποποίηση του κανονισμού (ΕΚ) αριθ. 2486/98 για την έναρξη της προληπτικής απόσταξης που αναφέρεται στο άρθρο 38 του κανονισμού (ΕΟΚ) αριθ. 822/87 του Συμβουλίου για την περίοδο εμπορίας 1998/99
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, για την κοινή οργάνωση της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 1627/98(2), και ιδίως το άρθρο 38 παράγραφος 5,
Εκτιμώντας:
ότι ο κανονισμός (ΕΟΚ) αριθ. 2721/88 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 2181/91(4), θέσπισε τις λεπτομέρειες των εθελοντικών αποστάξεων που προβλέπονται στα άρθρα 38, 41 και 42 του κανονισμού (ΕΟΚ) αριθ. 822/87· ότι ο κανονισμός (ΕΚ) αριθ. 1648/98 της Επιτροπής(5) καθόρισε τις τιμές και τις ενισχύσεις, καθώς και ορισμένα άλλα στοιχεία που εφαρμόζονται στην προληπτική απόσταξη για την περίοδο 1998/99·
ότι στο άρθρο 1 παράγραφος 6 του κανονισμού (ΕΚ) αριθ. 2486/98 της Επιτροπής(6), όπως τροποποιήθηκε τελευταία από τον κανονισμό (ΕΚ) αριθ. 573/1999(7) καθορίζεται η ημερομηνία έγκρισης των συμφωνητικών και δηλώσεων από τις αρμόδιες αρχές στις 12 Μαρτίου 1999· ότι, λόγω διοικητικών δυσκολιών που οφείλονται στο σημαντικό αριθμό των συμφωνητικών, πρέπει να μετατεθεί η εν λόγω ημερομηνία·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 6 πρώτο εδάφιο του κανονισμού (ΕΚ) αριθ. 2486/98, η ημερομηνία "12 Μαρτίου 1999" αντικαθίσταται από την ημερομηνία "22 Μαρτίου 1999".
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Απριλίου 1999.

Labels: 17
7
3
6
12